CELEX: 62007CJ0207
Language: hu
Date: 2008-07-17
Title: A Bíróság (harmadik tanács) 2008. július 17-i ítélete. # Az Európai Közösségek Bizottsága kontra Spanyol Királyság. # Tagállami kötelezettségszegés - Az EK 43. cikk és az EK 56. cikk megsértése - Nemzeti jogszabályok, amelyek az energiaágazatban szabályozott tevékenységet folytató vállalkozásokban történő részesedésszerzést, valamint az e tevékenység folytatásához szükséges eszközök megszerzését előzetes jóváhagyástól teszik függővé. # C-207/07. sz. ügy

A Bíróság (harmadik tanács) 2008. július 17‑i ítélete – Bizottság kontra Spanyolország
      (C‑207/07. sz. ügy)
      „Tagállami kötelezettségszegés – Az EK 43. cikk és az EK 56. cikk megsértése – Nemzeti jogszabályok, amelyek az energiaágazatban szabályozott tevékenységet folytató vállalkozásokban történő részesedésszerzést,
         valamint az e tevékenység folytatásához szükséges eszközök megszerzését előzetes jóváhagyástól teszik függővé”
      
      Személyek szabad mozgása – Letelepedés szabadsága – A tőke szabad mozgása – Energiaügyi szabályozás (EK 43. cikk és EK 56. cikk) (vö. 39., 46., 54–55., 58., 62–63. pont és a rendelkező rész)
      Tárgy
      
         
               Tagállami kötelezettségszegés – Az EK 43. cikk és az EK 56. cikk megsértése – Nemzeti jogszabályok, amelyek az energiaágazatban
                  szabályozott tevékenységet folytató vállalkozásokban történő bizonyos részesedésszerzést különbizottság előzetes jóváhagyásától
                  teszik függővé.
               
            Rendelkező rész
      
         
                  1)
               
               
                  
               
               
                  	A Spanyol Királyság – mivel elfogadta a Nemzeti Energia Bizottságnak a 2006. február 24‑i 4/2006. királyi törvényerejű rendelettel
                     (Real Decreto-ley 4/2006) módosított, a szénhidrogén-ágazatról szóló, 1998. október 7‑i 34/1998. törvény (Ley 34/1998, del
                     sector de hidrocarburos) tizenegyedik kiegészítő rendelkezésének 3.1. címében foglalt tizennegyedik feladata (1) bekezdésének
                     második albekezdése szerinti rendelkezéseket annak érdekében, hogy az energiaágazatban bizonyos szabályozott tevékenységet
                     folytató vállalkozásokban történő bizonyos részesedésszerzést, valamint az e tevékenység folytatásához szükséges eszközök
                     megszerzését a Nemzeti Energia Bizottság előzetes jóváhagyásától tegye függővé – nem teljesítette az EK 43. cikkből és az
                     EK 56. cikkből eredő kötelezettségeit.
                  
               
            
         
                  2)
               
               
                  
               
               
                  	A Bíróság a Spanyol Királyságot kötelezi a költségek viselésére.